3. 5. 82 De Europæiske Fællesskabers Tidende Nr. C 112/9 
Udtalelse om »forslag til Rådets forordning (EØF) om ændring af forordning (EØF) nr. 
1119/ 78 om fastsættelse af særforanstaltninger for ærter og bønner, herunder hestebønner, til 
foderbrug« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 329 af 16. december 1981, side 12. 
A. UDTALELSENS JURIDISKE GRUNDLAG 
Rådet besluttede den 11. december 1981, i medfør af artikel 43 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning, til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 11. december 1981 fra 
Rådet for De europæiske Fællesskaber om Udvalgets 
udtalelse om »forslag til Rådets forordning (EØF) om 
ændring af forordning (EØF) nr. 1119/78 om fastsættel­
se af særforanstaltninger for ærter og bønner, herunder 
hestebønner, til foderbrug«, 
under henvisning til beslutning truffet af dets præsidium 
den 14. december 1981 om at pålægge landbrugsafde-
lingen af forberede Udvalgets arbejde med dette spørgs­
mål, 
under henvisning til udtalelse vedtaget af landbrugs-
afdelingen på mødet den 4. og 5. februar 1982, mødet 
den 5. februar, 
under henvisning til mundtlig beretning aflagt af ord­
føreren, Zinkin, og 
Udfærdiget i Bruxelles, den 24. februar 1982. under henvisning til forhandlingerne på den 195. plenar­
forsamling den 24. og 25. februar 1982, mødet den 
24. februar -
énstemigt 
VEDTAGET FØLGENDE UDTALELSE: 
1. Udvalget godkender Kommissionens forslag. Det 
konstaterer, at Kommissionen agter at indføre en ordning 
med monetære justeringsbeløb. Hermed justeres den 
ydede støtte og således også den minimumspris, der 
betales til landbrugeren, under hensyntagen til forskellen 
imellem de grønne vekselkurser og vekselkurserne på 
markedet. 
2. Udvalget anmoder Kommissionen om at overveje 
en ordning med månedlige justeringstillæg til den mini­
mumspris, landbrugeren har krav på, og dermed også til 
støtten, således at det kan betale sig for landbrugeren at 
oplagre ærter og bønner i stedet for at afsætte den samlede 
produktion straks efter høsten. 
Tomas ROSEINGRAVE 
Formand for 
Det økonomiske og sociale Udvalg 
Udtalelse om »forslag til Rådets forordning (EØF) om iværksættelse af en særlig foranstaltning 
med henblik på forbedring af boligforholdene i forbindelse med en integreret foranstaltning i 
Belfast« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. 346 af 31. december 1981, side 1. 
A. UDTALELSENS JURIDISKE GRUNDLAG 
Rådet besluttede den 3. december 1981, i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
Nr. C 112/10 De Europæiske Fællesskabers Tidende 3. 5. 82 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR-
under henvisning til traktaten om oprettelse af Det 
europæiske økonomiske Fællesskab, særlig artikel 198, 
under henvisning til anmodning af 3. december 1981 fra 
Rådet for De europæiske Fællesskaber om Udvalgets 
udtalelse om »forslag til Rådets forordning (EØF) om 
iværksættelse af en særlig foranstaltning med henblik på 
forbedring af boligforholdene i Nordirland i forbindelse 
med en integreret foranstaltning i Belfast«, 
under henvisning til Europa-Parlamentets beslutning af 
19. juni 1981 om »Fællesskabets og Nordirlands regio­
nalpolitik«, 
under henvisning til beslutning truffet af Udvalgets 
formand den 14. december 1981 om at pålægge afde­
lingen for regionaludvikling at udarbejde udtalelse om 
forslaget, 
under henvisning til mundtlig beretning aflagt af ord­
føreren, Jean Bornard, og til forhandlingerne på afdelin­
gens møde den 5. februar 1982, 
under henvisning til forhandlingerne på den 195. plenar­
forsamling den 24. og 25. februar 1982, mødet den 
25. februar, og 
ud fra følgende betragtninger: 
Nordirland, der er beliggende i Fællesskabets periferi, er 
præget af særligt alvorlige og vanskelige økonomiske og 
sociale problemer, 
Fællesskabet har anerkendt disse vanskeligheder, og 
regionen nyder derfor en fortrinsstilling, men Fællesska­
bet kan og bør fortsætte og intensivere sine bestræbelser 
på konstruktivt at bidrage til løsningen af regionens 
vanskeligheder, 
en boligaktion er en nødvendig forudsætning for en heldig 
gennemførelse af en integreret foranstaltning i Belfast og 
for den økonomiske og sociale udvikling i hele regio­
nen -
enstemmigt 
VEDTAGET FØLGENDE UDTALELSE: 
Udvalget godkender forslaget til forordning om iværk­
sættelse af en særlig foranstaltning med henblik på 
forbedring af boligforholdene i Nordirland i forbindelse 
med en integreret foranstaltning i Belfast, med forbehold 
af følgende generelle og særlige bemærkninger. I. Generelle bemærkninger 
1. Udvalget udtrykker generelt tilfredshed med, at 
man er nået frem til en original løsning på problemet 
vedrørende Fællesskabets rolle i finansieringen af bolig­
byggeriet i Belfast. I forbindelse med Udvalgets studie 
over integrerede foranstaltninger havde det allerede efter 
at have udsendt en delegation til Nordirland kunnet 
konstatere, at ingen løsning, der tog sigte på fornyet 
opsving, ville være holdbar uden en kraftig indsats med 
henblik på en forbedring af boligforholdene for ca. 30 % 
af befolkningen. løvrigt havde Udvalget allerede, bl.a. i 
sin udtalelse fra juli 1981 om »Situationen inden for 
bygge- og anlægssektoren«, understreget, at Fællesskabet 
i høj grad havde forsømt boligbyggeriet, samt peget på 
behovet for økonomisk støtte til særlige pilotprojekter og 
-programmer inden for boligbyggeri og -sanering. 
I Belfast kendetegnes boligkvarterne i centrum og i den 
østlige bydel ikke alene af gamle, sundhedsfarlige og 
delvis forfaldne boliger, men også af en meget høj 
arbejdsløshedsprocent (25% af den mandlige befolk­
ning), af overordentlige lave lønninger, af overbevolk-
ning og megen sygdom og elendighed. Desuden er 
spædbørnsdødeligheden meget høj og antallet af handi­
cappede meget stort. 
Kommissionen bør derfor inden for rammerne af de 
integrerede foranstaltninger og ved hjælp af en særlig 
foranstaltning tage fat på den mest graverende side af 
problemet og kompensere for manglerne i Fællesskabets 
finansielle instrumenter, da der indtil nu ikke har været 
retshjemmel for at lade hverken Socialfonden eller Regio­
nalfonden spille en aktiv rolle i dette spørgsmål. Udvalget 
understreger, at en øget indsats inden for boligbyggeriet 
vil have en positiv indvirkning på hele den økonomiske 
udvikling og vil reducere arbejdsløsheden. 
2. Udvalget finder det ligeledes berettiget, at Kommis­
sionen i sin begrundelse, i betragtningerne og i selve 
teksten lægger vægt på betydningen af komplementari-
tetsprincippet, det vil sige på kravet om, at Fællesskabets 
støtte skal være et supplement til de allerede bevilgede 
midler og ikke give anledning til en tilsvarende reduktion i 
disse. Den britiske regering har i øvrigt allerede giv'et 
udtryk for sin tilslutning til princippet om et »komple­
mentært program«, og Udvalget insisterer på, at regerin­
gen i det mindste fastholder indsatsen på det nuværende 
niveau. 
3. Udvalget erkender, at det er meget vanskeligt at 
beregne, hvor stort et beløb der bør ydes i støtte til 
dækning af det store behov, men går ind for, at der 
øjeblikkeligt stilles 28 mio regningsenheder til fuld rådig­
hed til fordel for boligbyggeriet i Belfast og beklager, at 
der på det endeligt vedtagne budget kun er afsat 16 mio 
regningsenheder til denne særlige foranstaltning inden for 
rammerne af de integrerede foranstaltninger. Udvalget 
3. 5. 82 De Europæiske Fællesskabers Tidende Nr. C 112/11 
opfordrer budgetmyndigheden til at sætte beløbet op til 
det oprindeligt foreslåede. 
Udvalget bør inden for rammerne af udtalelsen om de 
foreslåede ændringer til EFRU-forordningen undersøge 
muligheden for at supplere retsgrundlaget for integrerede 
foranstaltninger i artikel 29 ved i forordningen at præci­
sere, at der i budgettet bør optages en særlig budgetpost, 
ikke blot til studier og administrative omkostninger, men 
også til alle de nødvendige interventioner, der ikke er 
dækket af Fællesskabets finansielle instrumenter, (f.eks.: 
boliger). 
II. Særlige bemærkninger 
1. Artikel 1 sammenholdt med artikel 4 rejser at 
problem i forbindelse med fristerne. Hvis den første 
tranche skal tildeles i 1982, og hvis Kommissionen skal 
træffe afgørelse »i begyndelsen af 1982« om støttens 
størrelse på basis af oplysningerne i programmet, vil det 
måske være hensigtsmæssigt at præcisere i artikel 1, at det 
flerårige program skal fremlægges af Det forenede Konge­
rige »senest 30 dage efter den foreliggende forordnings 
ikrafttrædelse«. Dette krav er ikke for strengt, hvis man 
erindrer, at der allerede ud over et udviklingsprogram, 
udarbejdet på nationalt plan, foreligger et meget udførligt 
grundlæggende arbejdsprogram vedrørende den integre­
rede foranstaltning i Belfast. 
2. Udvalget udtrykker tilfredshed med, at artikel 2 
nævner de infrastrukturer, »der er snævert knyttet« til 
byggeriet. Det drejer sig i realiteten om dermed forbundne 
anlæg, som er umiddelbart nødvendige som f.eks. veje, 
vandtilførsel, el-installationer, etc. 
Udvalget konstaterer, at det vil være påkrævet at påbe­
gynde opførelsen af nye boliger, mens man fortsat yder 
støtte til modernisering af gamle boliger, da indbyggerne 
på grund af politiske og religiøse skillelinjer er dybt 
rodfæstet i visse kvarterer, og erfaringen har vist, at de 
nægter at lade sig flytte til et andet sted selv midlertidigt. 
Derfor kræver Udvalget, at moderniseringen af gamle 
bygninger - der er en løsning, som både principielt og for 
Belfasts vedkommende i særdeleshed er mindst lige så 
påkrævet som opførelse af nye boliger - ikke forsinkes 
eller nedskæres som følge af den foreslåede foranstalt­
ning. 
På denne baggrund peger Udvalget specielt på nødven­
digheden af en indsats til fordel for de dårligst stillede 
befolkningsgrupper og de befolkningsgrupper, der er 
Udfærdiget i Bruxelles, den 25. februar 1982. koncentreret i de fattigste byzoner, som skal udvælges i 
nært samarbejde med de interesserede parter. Udvalget 
understregede betydningen af, at disse nye eller moderni­
serede boliger ved hjælp af en egnet huslejepolitik bliver 
opnåelige for de kategorier, de er bestemt til. 
3. Udvalget har efter sit besøg i Belfast erkendt, at en 
heldig gennemførelse af en række foranstaltninger 
afhænger af en varig og effektiv indsats, der sigter mod 
genhusning af befolkningen. Det understreger derfor 
blandt andet nødvendigheden af at lade programmerne 
for boligbyggeri indgå i en større miljøforbedrende 
sammenhæng med støtte fra diverse fællesskabsinstru­
menter. Det drejer sig specielt om: 
— sundhedsvæsenets infrastrukturer med behandlings­
muligheder inden for specialerne postnatal medicin, 
pædiatri og genoptræning af handicappede; 
— skoler og vuggestuer; 
— sports- og fritidscentre, som måske forekommer 
sekundære, men som viser sig at være at stor betyd­
ning i et miljø som Belfast, hvor unge, der på grund af 
dagliglivets konfrontationer er i et modsætningsfor­
hold til hinanden, kun har mulighed for at mødes 
sådanne steder; 
— gadebelysningen bør specielt planlægges nøje og 
løbende vedligeholdes - i hele Belfast-området. 
4. Artikel 5 fastsætter, at »udbetaling af forskud og 
restbeløb sker til den myndighed, der står for program­
mets gennemførelse«, uden at den pågældende myndig­
hed er nævnt ved navn. Udvalget foreslår, at denne 
opgave i første omgang overdrages »Northern Ireland 
Housing Executive«, således at støtten ikke nødvendigvis 
begrænses til Belfast-området. 
5. Hvad angår anvendelsen af de midler, som Fælles­
skabet kan yde til forbedring af boligforholdene, under­
streger Udvalget, at tilskud til offentlige organer til 
opførelse af sociale boliger ikke i sig selv kan opfylde 
målsætningen, der tilsigter en dynamisk politik for 
byggeri og beskæftigelse. 
Udvalget opfordrer derfor til en overvejelse af andre 
anvendelsesmuligheder for fællesskabsmidlerne, som vil 
kunne udløse nogle impulsgivende kræfter - f.eks. i 
lighed med EKSFs lavtforrentede lån til EF-borgere, eller 
til selskaber, der iværksætter boligprogrammer til fordel 
for deres personale. 
Tomas ROSEINGRAVE 
Formand for 
Det økonomiske og sociale Udvalg